Angrist og Imbens har sammen udarbejdet en metodologi til at afgøre, i hvilket omfang man kan bruge naturlige eksperimenter til bl.a. at udlede gyldige udsagn om årsag og virkning af økonomisk-politiske tiltag. Deres metode anvendes i dag af mange forskere, der arbejder med empiriske undersøgelser.<ref name=lex/> Ifølge lektor [[Jeppe Druedahl]] ved [[Københavns Universitet]] er deres arbejde ligesom David Cards et eksempel på, hvordan faget [[økonomi]] de seneste 30-40 år har ændring sig i retning mod et større fokus på [[empiri]]sk arbejde ved at designe undersøgelser og udvikle pålidelige metoder til at finde årsagssammenhænge. Metoderne bruges nu ikke kun indenfor økonomi, men også indenfor andre [[samfundsvidenskab]]er som [[sociologi]] og [[statskundskab]].<ref>[https://videnskab.dk/kultur-samfund/nobelprisen-2021-i-oekonomi-gaar-til Niklas Asp Nielsen: Ved du, hvad 'naturlige eksperimenter' er? Det bør du, for de har lige udløst Nobelprisen i økonomi. Artikel på videnskab.dk 11. oktober 2021.]</ref>
Levende_personer